کرچ پولی ٹیکنیک کالج حملہ (2018ء)

17 اکتوبر 2018ء کو روسی/یوکرینی ریاست کریمیا کے شہر کرچ میں واقع کرچ پولی ٹیکنیک کالج کی کینٹین میں بم حملہ اور فائرنگ ہوئی۔ 21 افراد ہلاک (بندوقچی کے سمیت) اور 74 زخمی ہوئے، جن میں سے 10 کی حالت تشویشناک تھی۔ 2004ء کے بیسلان اسکول یرغمال کے بعد اس حملے میں سب سے زیادہ انسانی جانوں کا زیاں ہوا۔

حملہ 
8 ستمبر 2018ء کو ولادیسلاؤ روسلیاکوو نے بندوق خریدی اور 13 اکتوبر کو قانونی طور پر 150 گریپ شاٹ (انگوری چھرے) خریدے۔ وہ 17 اکتوبر کو دوپہر کے وقت اسکول میں داخل ہوا اور کچھ ہی دیر بعد اس نے فائرنگ شروع کر دی۔

کچھ عینی شاہدین نے بتایا کہ بندوقچی کرچ پولی ٹیکنیک کالج میں اوپر چڑھا اور نیچے ہالوں میں موجود طلبہ اور اساتذہ پر اندھا دھند فائرنگ کر دی اور اس وقت تک فائرنگ کرتا رہا جب تک کہ گولیاں نہ ختم ہوگئیں۔ پھر بم بھٹ گیا، مقامی پولیس کا کہنا ہے کہ انہوں نے کیمپس میں موجود اس سے بھی زیادہ انفجاری مواد کو ناکامیاب بنا دیا تھا۔ ایک زندہ بچ جانے والے نے روسی نیوز ایجنسی آر آئی اے نوووستی کو بتایا کہ فائرنگ 15 منٹ سے زیادہ ہوتی رہی۔

ٹاؤن کی ویب سائٹ نے دعویٰ کیا ہے کہ دھماکا پہلی منزل پر ہوا جبکہ فائرنگ دوسری منزل پر ہوئی تھی۔ عینی شاہد طلبہ نے بتایا کہ جب دھماکا ہوا تو کھڑکیاں ٹوٹ گئیں اور جس مقام سے فائرنگ ہو رہی تھی لوگ اس جگہ سے جان بچانے کے لیے بھاگنے لگے۔ ٹی وی چینل رشیا-24 کی خبر کے مطابق حملے کی جگہ پر 200 فوجی بھیجے گئے تھے۔

حوالہ جات 

2018ء میں قتل عام
تاریخ کریمیا
روس میں قتل عام
یوکرین میں قتل
یوکرین میں قتل عام
2018ء میں روس میں جرائم
2018ء میں یوکرین میں جرائم
2018ء میں خون ریزیاں
ویکی ڈیٹا سے مطابقت رکھنے والی مختصر تفصیل